รวบ 4 หนุ่ม-โทรมนักศึกษาสาว มอมเหล้าจนน็อกหิ้วกลับห้อง (คลิป)
ยังภาคเสธ-แจ้ง 2 ข้อหาหนัก,รวบแล้ว 4 โจ๋ ขยี้สวาทนักศึกษาสาวปี 1 คาห้องพักย่านดินแดง หลังลวงเหยื่อที่เพิ่งรู้จักกันแค่ 2 วัน ในร้านเหล้าข้างมหาลัยดังไปดื่มกิน ก่อนหิ้วปีกพากลับห้องผู้เสียหายแล้วร่วมกัน,รุมโทรม,ยับ ขณะที่ผลตรวจแพทย์พบอวัยวะเพศฉีกขาด สันนิษฐานว่าถูกกระทำชำเรา ด้านสภาพจิตใจเหยื่อย่ำแย่ ขณะที่ 4 ผู้ต้องหาให้การภาคเสธ อ้างพาเหยื่อกลับไปที่ห้อง แต่ไม่ได้กระทำชำเราตามที่ถูกกล่าวหา,กรณีมีผู้ใช้เฟซบุ๊กรายหนึ่งเป็นชายชื่อบัญชี ,VRa Hiranchai, โพสต์ภาพชายวัยรุ่น 4 คนที่กำลังหิ้วน้องสาวของผู้โพสต์ เป็นนักศึกษาปี 1 อยู่มหาวิทยาลัยแห่งหนึ่ง มีสภาพคล้ายคนหมดสติเข้าไปภายในห้องพักแห่งหนึ่งย่านดินแดง ก่อนถูกล่วงละเมิดทางเพศ ตรวจสอบพบเป็นเหตุที่เกิดขึ้นเมื่อวันที่ 29 ต.ค. ต่อเนื่องวันที่ 30 ต.ค. พร้อมทั้งเข้าแจ้งความไว้ที่ สน.ดินแดง ความคืบหน้าล่าสุดเมื่อเวลา 11.00 น. วันที่ 1 พ.ย. ที่ ,สน.ดินแดง, น.ส.สายไหม (นามสมมติ) แฟนสาวพี่ชายผู้เสียหายเข้าให้ปากคำเพิ่มเติมกับพนักงานสอบสวน,น.ส.สายไหมกล่าวว่า วันเกิดเหตุผู้เสียหายเล่าให้ฟังได้นั่งดื่มกับเพื่อนและได้คุยโทรศัพท์กับ 1 ใน 4 ของผู้ชายที่พาน้องเข้าห้อง คาดว่าน่าจะจีบน้องและชวนกันไปดื่มต่อ จากนั้นมีผู้ชายมารับไปดื่มต่อที่ร้านย่านอนุสาวรีย์ชัยสมรภูมิ ต่อมาเวลาประมาณเกือบตีสาม ทั้ง 4 คน อาสามาส่งที่หอพักในสภาพที่น้องเมาแล้ว ระหว่างที่น้องหายไป ตนและกลุ่มเพื่อนพยายามติดต่อ แต่ไม่สามารถติดต่อได้ ตัดสินใจมาหาที่ห้องพักเวลาประมาณ 04.00 น. แต่เปิดประตูไม่ได้ เพราะติดโซ่คล้องด้านใน เมื่อมองผ่านช่องประตูที่เปิดได้เล็กน้อย เห็นผู้ชายกำลังถอดเสื้อ ไม่ชัดว่าถอดเสื้อน้องผู้หญิง หรือถอดเสื้อตัวเอง,รู้สึกตกใจรีบไปตามเพื่อนมาช่วย แต่พอไปถึงห้องไม่พบใครแล้ว,น.ส.สายไหมกล่าวอีกว่า ส่วนสภาพน้องในตอนแรกที่เห็นคือนอนอยู่บนเตียง สภาพน้ำลายฟูมปาก เสื้อผ้าหลุดลุ่ย ชุดชั้นในไม่ได้ใส่ตะขอ ใส่กางเกงยีนส์ขาสั้น ไม่สวมกางเกงใน เลยโทร.หาเพื่อนผู้หญิงให้เข้ามาช่วย และรีบพาน้องไปส่งโรงพยาบาล หลังเกิดเหตุพี่ชายได้ติดต่อหาชายทั้ง 4 คนตลอด โดยทั้ง 4 คนยืนยันในความบริสุทธิ์ ก่อนนัดกันมาเจรจาที่ สน.ดินแดง แต่เมื่อถึงเวลานัดก็ไม่มาและไม่สามารถติดต่อได้อีก ทั้งนี้ ผลตรวจร่างกายจากแพทย์พบว่าอวัยวะเพศฉีกขาด สันนิษฐานว่าถูกกระทำชำเรา ส่วนสภาพจิตใจขณะนี้อยู่ในอาการเครียด วิตกกังวล ญาติต้องดูแลอย่างใกล้ชิด,นอกจากนี้ ภาพวงจรปิดที่พี่ชายผู้เสียหายโพสต์ลงโซเชียลจับภาพได้พบว่าช่วงเวลา 02.50 น. ชายวัยรุ่นทั้ง 4 คน ได้พาหญิงสาวผู้เสียหายมายังด้านหน้าอาคารห้องพักย่านดินแดงของผู้เสียหาย และเวลา 02.58 น. ขึ้นมาอยู่บริเวณหน้าห้องและชาย 4 คนก็เข้าไปในห้องทั้งหมด ผ่านไปประมาณครึ่งชั่วโมง ในเวลา 03.32 น. กลุ่มผู้ชายทั้งหมดก็เดินออกมาจากห้องพัก,ต่อมาศาลอาญาอนุมัติหมายจับผู้ที่ร่วมก่อเหตุ คือ 1.นายฐิติวุฒิ หรือเติ้ล จันทะคุณ อายุ 20 ปี 2.นายสหชัย หรือโอม กลิ่นรอด อายุ 19 ปี 3.นายชนะศักดิ์ หรือพีท ศรีสุข อายุ 19 ปี และ 4.นายพิชัย หรือมิว บุญทอง อายุ 20 ปี ตามหมายจับเลขที่ 1649-1652/2562 ลงวันที่ 1 พ.ย.62 ตามลำดับ,พ.ต.อ.ต่อเกียรติ พรหมบุตร ผกก.สน.ดินแดงกล่าวว่า พนักงานสอบสวนได้รวบรวมหลักฐานขอศาลอาญาอนุมัติหมายจับผู้ต้องหาทั้ง 4 คนแล้ว ในข้อหาร่วมกันกระทำชำเราในลักษณะโทรมหญิงและลักทรัพย์ในเวลากลางคืน โดยเจ้าหน้าที่คุมตัว นายฐิติวุฒิ ผู้ชักชวนหญิงสาวและไปรับมาร่วมดื่มสุราที่ร้านเหล้าย่านซอยรางน้ำ โดยนายเติ้ลให้การภาคเสธรับว่าพาหญิงสาวกลับไปที่ห้องจริง แต่ไม่ได้ร่วมกระทำชำเรา ส่วนคนที่กระทำชำเราคือเพื่อน 3 คน เบื้องต้นเจ้าหน้าที่พบว่าหญิงสาวผู้เสียหายไม่ได้ถูกมอมยา แต่ถูกมอมเหล้า ส่วนกรณีผลตรวจร่างกายผู้เสียหายพบว่าอวัยวะเพศฉีกขาดนั้น ต้องรอผลตรวจโดยละเอียด ทั้งนี้ ตำรวจไม่พบว่าคนร้ายวางแผนกันมาก่อน แค่ชักชวนมาร่วมดื่มสุราเท่านั้น โดยเจ้าหน้าที่จะคุมตัวนายเติ้ลไปฝากขังที่ศาลอาญารัชดาภิเษกพรุ่งนี้ (2 พ.ย.),รายงานข่าวแจ้งว่า หลังศาลอาญาอนุมัติหมายจับ เจ้าหน้าที่ตำรวจได้กดดันให้ 3 ผู้ต้องหาที่เหลือเข้ามอบตัว โดยนัดกันมอบตัวที่สถานที่แห่งหนึ่งย่านพญาไท ทั้งหมดให้การภาคเสธ ไม่ได้ข่มขืน แต่พาหญิงสาวผู้เสียหายกลับไปที่ห้องพักจริง โดยนายสหชัย หรือโอม และนายพิชัย หรือมิว เป็นอดีตนักศึกษาปี 1 ช่างกลดังและพ้นสภาพนักศึกษาแล้ว ขณะที่นายฐิติวุฒิ หรือเติ้ล และนายชนะศักดิ์ หรือพีท เป็นนักศึกษาปี 1 มหาวิทยาลัยแห่งหนึ่ง,ล่าสุด พ.ต.ท.พีระรัฐ โยมา รอง ผกก.สส.สน.ดินแดง พ.ต.ต.อนิรุทธิ์ พูลสวัสดิ์ สว.สส.สน.ดินแดง ร.ต.อ.นักสิทธิ์ คณะนัย ร.ต.อ.ประวิทย์ กองชุมพล รอง สว. และ ด.ต.ธนกร แหวนวงศ์ ผบ.หมู่งานสืบสวน สน.ดินแดง ร่วมกันคุมตัว 3 นายสหชัย,นายชนะศักดิ์ และนายพิชัย 3 ผู้ต้องหาที่ร่วมก่อเหตุที่ติดต่อเข้ามอบตัว มาสอบปากคำเบื้องต้นที่ห้องสืบสวน โดยเอาเสื้อมาพันบังหน้าตาไว้ โดยพี่ชายของผู้เสียหายที่นั่งอยู่ในห้องได้ปรี่เข้าไปจะทำร้ายกลุ่มผู้ต้องหาพร้อมด่าทอด้วยความโกรธแค้น เจ้าหน้าที่ต้องกันตัวออกไป,สำหรับพฤติกรรมของกลุ่มผู้ต้องหา นายเติ้ลรู้จักกับผู้เสียหาย 2 วันก่อนเกิดเหตุ โดยพบกันที่ร้านอาหารแถวมหาวิทยาลัยหอการค้าไทย มีการแลกไลน์พูดคุยกัน โดยวันเกิดเหตุ นายเติ้ลโทร.ไปหาผู้เสียหายให้มาร่วมกินกับพวกตนที่ร้านเหล้าย่านซอยรางน้ำ ซึ่งผู้เสียหายอยู่กับเพื่อนที่ ม.หอการค้าไทย นายเติ้ลได้ขี่ จยย.ไปรับตอน 23.00 น. และพามาดื่มกินจนผู้เสียหายเมาจนต้องประคองพาขึ้น จยย. 2 คัน ให้ผู้หญิงนั่งกลางถูกประกบหน้าหลังพากลับมาที่ห้องผู้เสียหายก่อนจะเกิดเหตุดังกล่าว
รวบแล้ว 4 โจ๋ ขยี้สวาทนักศึกษาสาวปี 1 คาห้องพักย่านดินแดง หลังลวงเหยื่อที่เพิ่งรู้จักกันแค่ 2 วัน ในร้านเหล้าข้างมหาลัยดังไปดื่มกิน
มอมเหล้าสาว,รุมโทรม,สน.ดินแดง,ข่มขืน,รุมโทรมนักศึกษา,นักศึกษาสาว,ข่าวหน้า1,ข่าวทั่วไป